CELEX: 32017R0410
Language: fi
Date: 2017-03-08 00:00:00
Title: Komission täytäntöönpanoasetus (EU) 2017/410, annettu 8 päivänä maaliskuuta 2017, asetusten (EY) N:o 184/2007 ja (EU) N:o 104/2010 muuttamisesta valmisteen kaliumdiformaatti hyväksynnän haltijan nimen osalta (ETA:n kannalta merkityksellinen teksti. )

9.3.2017   
            
            
               FI
            
            
               Euroopan unionin virallinen lehti
            
            
               L 63/98
            
         KOMISSION TÄYTÄNTÖÖNPANOASETUS (EU) 2017/410,
   annettu 8 päivänä maaliskuuta 2017,
   asetusten (EY) N:o 184/2007 ja (EU) N:o 104/2010 muuttamisesta valmisteen kaliumdiformaatti hyväksynnän haltijan nimen osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 13 artiklan 3 kohdan,
   sekä katsoo seuraavaa:
   
               (1)
            
            
               BASF SE on jättänyt hakemuksen asetuksen (EY) N:o 1831/2003 13 artiklan 3 kohdan mukaisesti ja esittänyt komission asetuksissa (EY) N:o 184/2007 (2) ja (EU) N:o 104/2010 (3) vahvistetun luvanhaltijan nimen muuttamista.
            
         
               (2)
            
            
               Hakija väittää, että ADDCON on hankkinut 15 päivästä marraskuuta 2016 alkaen BASF:ltä rehun lisäaineen kaliumdiformaatti markkinoille saattamista koskevat oikeudet. Hakija on esittänyt pyyntöään tukevat olennaiset tiedot.
            
         
               (3)
            
            
               Ehdotettu luvanhaltijan muutos on luonteeltaan puhtaasti hallinnollinen eikä edellytä kyseessä olevien lisäaineiden uutta arviointia. Euroopan elintarviketurvallisuusviranomaiselle on ilmoitettu hakemuksesta.
            
         
               (4)
            
            
               Jotta ADDCON voisi hyödyntää markkinoille saattamista koskevia oikeuksiaan, on tarpeen muuttaa hyväksynnän ehtoja.
            
         
               (5)
            
            
               Sen vuoksi asetuksia (EY) N:o 184/2007 ja (EU) N:o 104/2010 olisi muutettava.
            
         
               (6)
            
            
               Koska tällä asetuksella tehtäviä muutoksia ei ole turvallisuussyistä välttämätöntä alkaa soveltaa välittömästi, on aiheellista säätää siirtymäajasta, jonka aikana olemassa olevat varastot voidaan käyttää loppuun.
            
         
               (7)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Asetuksen (EY) N:o 184/2007 muuttaminen
   Korvataan asetuksen (EY) N:o 184/2007 liitteessä olevassa toisessa sarakkeessa olevassa Hyväksynnän haltijan nimi -kohdassa ilmaisu ”BASF SE” ilmaisulla ”ADDCON”.
   2 artikla
   Asetuksen (EU) N:o 104/2010 muuttaminen
   Korvataan asetuksen (EU) N:o 104/2010 liitteessä olevassa toisessa sarakkeessa olevassa Hyväksynnän haltijan nimi -kohdassa ilmaisu ”BASF SE” ilmaisulla ”ADDCON”.
   3 artikla
   Siirtymätoimenpiteet
   Ennen tämän asetuksen voimaantuloa sovellettavien säännösten mukaisia kyseisen lisäaineen varastoja ja sitä sisältäviä esiseoksia ja rehuseoksia voidaan edelleen saattaa markkinoille ja käyttää niiden loppumiseen saakka.
   4 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä maaliskuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 268, 18.10.2003, s. 29.
   
      (2)  Komission asetus (EY) N:o 184/2007, annettu 20 päivänä helmikuuta 2007, kaliumdiformiaatin (Formi LHS) hyväksymisestä rehun lisäaineeksi (EUVL L 63, 1.3.2007, s. 1).
   
      (3)  Komission asetus (EU) N:o 104/2010, annettu 5 päivänä helmikuuta 2010, kaliumdiformiaatin hyväksymisestä emakkojen rehun lisäaineena (hyväksynnän haltija BASF SE) ja asetuksen (EY) N:o 1200/2005 muuttamisesta (EUVL L 35, 6.2.2010, s. 4).